Posnania

Posnania (in polonese: Poznań, pron. [ˈpɔznaɲ]; in germano: Posen; in yiddish: פּויזן Poyzn o פּוזנאַ Puzna; in latino classic: Posnānia) es un urbe sur le ripas del fluvio Varta, in le parte occidental de Polonia, con un population de circa 550 600 habitantes e un superficie de 261.85 km². Posnania es le quinte citate le plus grande de Polonia, e un importante centro cultural, economic, industrial, e universitari, in ultra illo es un notabile station de transito sur le via inter Berlin e Varsovia.